Analizë e gjendjes së ekonomisë amerikane, problemet dhe perspektiva
Një analist shprehet se luhatjet në treg janë rezultat i shqetësimeve të ekzagjeruara për mbarëvajtjen e ekonomisë
Pesimizmi i investitorëve ishte i lartë edhe para se të hapej bursa në Amerikë. Një raport i Departamentit të Tregtisë tregonte se ndërtimi i shtëpive të reja ra në pikën më të ulët që prej tetë muajsh në qershor dhe kjo vetëm sa e rriti shqetësimin. Por treguesit kryesorë u rritën ndjeshëm gjatë ditës. Peter Cardillo, ekonomist i lartë i firmës Avalon Partners thotë se shkaku i luhatjeve ishte pasiguria. Pavarësisht asaj që ai e quan frikë të ekzagjeruar të një rënieje të dyfishtë, Cardillo parashikon se ekonomia do të rritet 2.5 deri në 3 për qind për gjysmën e dytë të vitit. Përsa u takon shqetësimeve për një krizë më të thellë borxhesh në Evropë, ai thotë: Dhe megjithë shenjat se ekonomia kineze po ngadalësohet, Cardillo thotë se pjesa tjetër e ekonomisë globale është në rregull. Por Cardillo thotë se kjo nuk do të thotë se gjithçka po shkon mirë në frontin financiar. Ai është i shqetësuar për ndikimin që reforma e Wall Street-it do të ketë në firmat e mëdha të investimeve, kur presidenti ta nënshkruajë sot paketën duke e kthyer në ligj. Ndërsa papunësia ka arritur në afro 10 për qind, Cardillo tërheq vëmendjen se administrata e Presidentit Obama duhet ta zbusë tonin ndaj Wall Street-it, diçka që analistët politikë thonë se nuk ka shumë mundësi të ndodhë disa muaj para zgjedhjeve të pjesshme për Kongresin.